**เศรษฐศาสตร์การศึกษา: บทเรียนในอดีตที่ผู้บริหารธุรกิจการศึกษาควรระวังสู่การก้าวเป็นธุรกิจการศึกษาที่มั่นคง**

**พิภัทร์อนันต์ เทพพิทักษ์1, ชญาพิมพ์ อุสาโห2, นิพัชชา โรจน์รัตนวาณิชย์3 และอภิรดี จริยารังษีโรจน์4**

**ภาควิชานโยบาย การจัดการและความเป็นผู้นำทางการศึกษา คณะครุศาสตร์ จุฬาลงกรณ์มหาวิทยาลัย**

**E-mail: 6480050727@student.chula.ac.th**

**บทคัดย่อ**

เศรษฐศาสตร์การศึกษาผลตอบแทนทางธุรกิจการศึกษาปัจจัยในอดีตที่ส่งผลต่อเนื่องบางประเด็นมาถึงปัจจุบัน พร้อมการวิเคราะห์ประยุกต์หลักทฤษฎีและแนวคิดเกี่ยวกับด้านเศรษฐศาสตร์การศึกษาที่ผ่านมา ผสมกับแนวทางการพัฒนาธุรกิจการศึกษาให้คงอยู่ โดยมีองค์ประกอบที่มีความสำคัญต่อการบริหารธุรกิจการศึกษา เช่น ประชากร เพศ ค่าแรง   
ความคาดหวังของการเรียน แรงจูงใจ ผลตอบแทนของธุรกิจการศึกษาที่สามารถประเมินออกมาเป็นรูปแบบของตัวเงินที่วัดได้และมีส่วนที่ไม่สามารถประเมินออกมาเป็นตัวเงินได้ หลักการบริหาร 4M ได้แก่ คน เงิน วัสดุ และวิธีการบริหารทุนมนุษย์ ส่วนสำคัญของการบริหาร ในอดีตและปัจจุบัน ปัจจัยของการเพิ่มเงินระดมทรัพยากรเพื่อธุรกิจการศึกษา ดำรงอยู่รอดและก้าวทันต่อโลกของการเปลี่ยนแปลง สิ่งที่เสริมแรงจูงใจและความต้องการของผู้เรียนรูปแบบการจัดการเรียนการสอน  
ที่มุ่งสอดคล้องกับนโยบายของทางภาครัฐ

**คำสำคัญ:** เศรษฐศาสตร์การศึกษา, ผู้บริหารธุรกิจการศึกษา, ธุรกิจการศึกษา, นักเศรษฐศาสตร์ทางการศึกษา

**EDUCATIONAL ECONOMICS: LESSONS IN THE PAST THAT EDUCATIONAL BUSINESS EXECUTIVES SHOULD BE AWARE OF IN ORDER TO BECOME A STABLE EDUCATION BUSINESS.**

**Phiphatanun Theppitak1, Chayapim Usaho2, Nipachcha Rojratanavanit3 and Apiradee Jariyarangsiroge4**

**Master of Education Program in Educational Management Chulalongkorn University**

**E-mail: 6480050727@student.chula.ac.th**

**ABSTRACT**

Economics, the study of business, considers factors in the past that affect some ongoing issues in the present, with applied analysis of theories and concepts of previous studies, mixed with a way of developing business education. There are elements that are important to the business administration of education such as population, gender, wages, educational expectations, motivation, and rewards of education business, as well as other intangible elements, which can all be assessed and measured in terms of money. The principles of management 4M are Men, Money, Material and Management methods according to Human capital is an important part of management in both the past and present. Funding for economics must be in line with the changing world and must complement the learners' motivation and needs with a teaching management model that aligns with government policy.

**Keywords:** Educational Economics, Education Business Executives, Business Education, Educational Economist

**บทนำ**

เศรษฐศาสตร์การศึกษาถือว่าเป็นสิ่งสำคัญที่ผู้บริหารธุรกิจการศึกษาจำเป็นและควรทราบถึงหลักการลงทุน   
การระดมทุนด้านการศึกษา เพื่อให้เกิดความคุ้มค่าในการลงทุนได้มาซึ่งผลตอบแทนที่สูงที่สุด ยังรวมถึงการบริหารธุรกิจการศึกษา โดยใช้หลักทฤษฎีของ “Peter F. Drucker” (2020) (4M in Production Process) ได้แก่ คน (Men)   
เงิน (Money) วัสดุ (Material) และวิธีการบริหาร (Management) Becker (1962) การดำเนินงานเกี่ยวกับกระบวนการงบประมาณ เพื่อให้เกิดประสิทธิภาพในการปฏิบัติงาน ตามกระบวนการงบประมาณมี 4 ขั้นตอนคือ 1) การจัดทำงบประมาณ 2) การอนุมัติงบประมาณ 3) การบริหารงบประมาณ และ 4) การติดตามและประเมินผล ซึ่งกระบวนการงบประมาณ   
ทั้ง 4 ขั้นตอนนั้น ขั้นตอนการบริหารงบประมาณเป็นขั้นตอนที่สำคัญที่สุดขั้นตอนหนึ่ง กล่าวคือ ส่วนราชการจะต้องกำหนดแนวทางในการบริหารงบประมาณ โดยต้องนำงบประมาณที่ได้รับอนุมัติไปใช้จ่าย และการใช้งบประมาณรายจ่ายประจำปี  
ของส่วนราชการ จะต้องใช้ตามรายการประมาณการรายจ่ายที่ส่วนราชการได้ระบุไว้ในเอกสารประกอบพระราชบัญญัติงบประมาณรายจ่ายประจำปี (พระราชบัญญัติงบประมาณรายจ่ายประจำปี, 2561)

แนวคิดเรื่องของการลงทุนในธุรกิจการศึกษา มีความคิดที่แพร่หลายทั้งด้านของงานวิจัย ผลงานวิชาการ การวิเคราะห์ มีการเผยแพร่เอกสารเป็นจำนวนหลายฉบับเพื่อประเมินผลตอบแทนจากการลงทุนด้านธุรกิจการศึกษา เช่น บทวิจารณ์โดย Card (1999), Harmon, Oosterbeek & Walker (2003) การวิเคราะห์ความเสมอภาคการศึกษาของ Ashenfelter, Harmon & Oosterbeek (1999) ผลการวิจัยที่มีส่วนเกี่ยวข้องกับผลตอบแทนรายบุคคลสู่ธุรกิจการศึกษา de la Fuente & Ciccone (2003) การวิจัยเกี่ยวกับผลกระทบของธุรกิจการศึกษาที่เรียกว่า 'เศรษฐกิจและเศรษฐศาสตร์การศึกษา'   
ผ่านแบบจำลองการเติบโตของธุรกิจการศึกษา Acemoglu & Angrist (2001) และOreopoulos & Salvanes (2011)   
การวิจัยเกี่ยวกับปัจจัยภายนอกที่มีส่วนเกี่ยวข้องกับธุรกิจการศึกษา ผลตอบแทนที่ได้รับจากการบริหารงานของธุรกิจการศึกษานั้น  
จะแตกต่างหรือมีความคล้ายคลึงกัน มีองค์ประกอบหลายส่วนที่สำคัญ คือ ข้อมูลที่ใช้ในการจัดทำเป็นรูปแบบจำลองสมมติฐาน เช่น การประเมินผลวัดผลการศึกษาของผู้สำเร็จการศึกษา การคาดการณ์ต่อการลงทุน (endogeneity)  
การจะตั้งสมมติฐานที่ไม่สามารถมีการทดสอบ จากการศึกษาพบว่ามีส่วนเกี่ยวข้องกับบางอย่างที่มีความเปราะบาง  
จึงต้องมีความระมัดระวังเรื่องการประมาณค่าเฉลี่ยของผลตอบแทนที่จะได้รับในการลงทุนที่เกี่ยวกับธุรกิจการศึกษา นอกจากนี้การประมาณหรือการคาดการณ์ผลตอบแทนเพียงด้านเดียวอาจไม่ทำให้ ผู้บริหารธุรกิจการศึกษาจะเข้าใจและมองเห็นภาพเป็นวงกว้างของการบริหารธุรกิจการศึกษาได้ดีนัก หากผลตอบแทนในการศึกษาหรือการเข้าศึกษาต่อ มีความแตกต่างออกไปจากระดับชั้นการศึกษาเดิม หรือแตกต่างกันอย่างไม่สมเหตุสมผลจำนวนนักเรียนที่เข้าศึกษาต่อ ยังรวมถึงระดับการเข้าศึกษาต่อในธุรกิจการศึกษาอื่นด้วย นี้อาจเป็นการตอบสนองความต้องการของการจัดการศึกษาไม่เพียงพอและไม่ตอบสนองกับความต้องการของผู้สนใจเข้าเรียนและเข้าศึกษาต่อในระดับชั้นการศึกษาต่าง ๆ

นักเศรษฐศาสตร์การศึกษาหลายท่านอาจจะไม่ได้คำนึงถึงความเสี่ยงที่เป็นส่วนสำคัญและส่วนที่เกี่ยวข้องต่อการตัดสินใจในการลงทุนด้านธุรกิจการศึกษา ความเสี่ยงต่าง ๆ ที่คาดไม่ถึง อาจนำมาซึ่งบทบาทการตัดสินใจในการลงทุนด้านธุรกิจการศึกษาที่มีความสำคัญต่อผู้บริหารธุรกิจการศึกษาและต่อการตัดสินใจในการลงทุนจากทางภาครัฐบาล รวมถึงหน่วยงาน  
ที่มีส่วนเกี่ยวข้องที่มีบทบาทความสำคัญต่อธุรกิจการศึกษา ซึ่งควรนำมาพิจารณา เมื่อได้มีการทดสอบความเป็นไปได้และ  
ความสมเหตุสมผลความเหมาะสมกับการลงทุนด้านธุรกิจการศึกษา (Heckman, Lochner & Todd, 2008) การตรวจสอบ และด้านความเสี่ยงต่าง ๆ อย่างครอบคุม Heckman, Lochner & Todd (2006) นอกจากนี้ ตามที่ Oreopoulos & Salvanes (2011)ได้แสดงความคิดเห็นที่แตกต่างจากที่กล่าวมาว่าธุรกิจการศึกษานั้น อาจให้ประโยชน์หรือส่งผลโดยตรง  
ไปที่นักเรียนหรือบุคคลที่เข้ารับการศึกษา จากการเรียนการสอนและการจัดการหลักสูตรธุรกิจการศึกษาเป็นผู้ดำเนินการจัดตั้งขึ้น ความคุ้มค่าจึงถูกมองมาจากผลของผู้สำเร็จการศึกษาและความพึงพอใจจากตัวของผู้สำเร็จการศึกษาเป็นผู้กำหนด ซึ่งเป็นจุดที่นักเศรษฐศาสตร์การศึกษาหลายคนเริ่มมองในมิตินี้ จึงอยากให้มีการจัดตั้งองค์กรหน่วยงานและมีการศึกษา  
ตรงประเด็นนี้ ซึ่งเกี่ยวกับเศรษฐศาสตร์ด้านการศึกษาโดยตรง เป็นการเจาะลึกลงไปให้เห็นถึงหลากปัจจัยที่ถูกซ้อนอยู่ใน  
ธุรกิจการศึกษา อาจสร้างผลตอบแทนโดยตรงให้กับผู้บริหารสถานศึกษาเป็นในรูปแบบของผลตอบแทนส่วนตัว โดยผ่านปัจจัยภายนอกถูกมองผ่านจากสังคม ทั้งนี้ผู้วิจัยจึงได้มีวัตถุประสงค์ในการนำเสนอบทความวิชาการฉบับนี้เป็นการรวบรวมประสบการณ์ในการบริหารธุรกิจการศึกษาจากอดีต ให้กับผู้บริหารธุรกิจการศึกษาที่มีความสนใจเกี่ยวกับเศรษฐศาสตร์การศึกษา โดยจะหยิบยกวรรณกรรมในอดีตมาพิจารณาถึงแนวโน้มการเปลี่ยนแปลงต่อยุคและต่อสมัยเป็นแนวคิดที่กว้างมากขึ้นมุ่งเน้นส่วนที่เกี่ยวข้องกับผลตอบแทนทางด้านการเงินที่สามารถวัดได้และไม่ใช่ตัวเงินที่จับต้องได้ของผู้บริหารธุรกิจการศึกษา ซึ่งจะพิจารณาถึงความผันแปรเปลี่ยนแปลงของรายได้ ของผลตอบแทนจากการจัดธุรกิจการศึกษาในรูปแบบที่กระจายตัว และ พิจารณาผลตอบแทนที่ไม่ใช่รูปแบบตัวเงินสำหรับบุคคล เพื่อรวบรวมผลตอบแทนสำหรับธุรกิจการศึกษาออกมาในรูปแบบของการตอบแทนสังคมเป็นส่วนสำคัญ

**ทิศทางของเศรษฐศาสตร์การศึกษาจากอดีตสู่ปัจจุบัน**

ความสำคัญในการบริหารธุรกิจการศึกษาที่มีส่วนสำคัญอย่างยิ่ง คือ ทัศนคติของตัวผู้บริหารธุรกิจการศึกษาเป็นประเด็นสำคัญ คือ ความตั้งใจในการบริหารจัดการธุรกิจการศึกษาแม้ว่าหลายภาคส่วนจะมีหลักการและวิธีการวัดผลโดยนำ IV (ค่าความผันผวน) มาใช้บ่อยที่สุดในการประเมินผลตอบแทบจากธุรกิจการศึกษาเชิงหลักการ และเหตุผล ซึ่งมีประเด็นที่น่าจับตามองและมีการหยิบยกประเด็นดังกล่าวจากวรรณกรรมที่มีความเกี่ยวข้องกับแนวทางในประเด็นของทัศนคตินี้ Heckman & Urzua (2010) สรุปปัญหาที่เกิดขึ้นหลายประเด็นที่มีความเกี่ยวข้องกับการประมาณค่า IV (ค่าความผันผวน) ต่อ สกุลเงินของการลงทุนการศึกษาในแต่ละประเทศ ซึ่งจุดนี้เรื่องของการแปรผันเม็ดเงินก็มีส่วนสำคัญต่อการเลือกลงทุนของธุรกิจการศึกษาเช่นเดียวกันด้วย บางประเทศมีค่าเงินหรืออัตราการคิดสกุลเงินที่มีความแตกต่างกันระหว่างประเทศ ส่งผลในทางด้านลบกับอีกประเทศนึงทันทีแต่หากเรามองถึงความคุ้มค่าของการลงทุนในระยะยาวที่สามารถทำให้ค่าประมาณการณ์ถึงผลตอบแทนที่จะได้รับที่เพิ่มมากขึ้น อาจจะไม่ใช่เพียงแต่ปัจจัยของสกุลเงินเพียงอย่างเดียว อาจจะต้องคำนึงถึงจำนวนประชากร ภูมิศาสตร์ เหล่านี้ล้วนเป็นสิ่งที่นักเศรษฐศาสตร์ทางการศึกษาจะต้องประเมินให้กับผู้บริหารธุรกิจการศึกษาได้ทราบเบื่องต้นก่อนการลงทุน Heckman & Vytlacil (2005) เสนอแนวทางคาดการณ์การรักษาให้ธุรกิจการศึกษาให้คงอยู่สืบผลตอบแทนอย่างต่อเนื่อง ซึ่งมีปัจจัยส่วนของธุรกิจท้องถิ่น เป็นส่วนสำคัญที่จะต้องมีความสอดคล้องกับนโยบายและความเป็นอยู่ของคนในสังคมนั้น อีกส่วนคือการจัดธุรกิจการศึกษาให้ตอบโจทย์ ตรงกับความต้องการของชุมชนพื้นที่และท้องถิ่น การสร้างความเป็นหนึ่ง การมีส่วนร่วมของบุคคลรอบชุมชน การปลูกฝังให้ผู้เรียนตระหนักถึงความสำคัญของความคงอยู่ และการมีส่วนร่วมของการเป็นเจ้าของธุรกิจการศึกษา เพื่อให้รักษาและดำรงอยู่ได้ต่อไป (Heckman & Vytlacil, 2005,Heckman et al., 2001)

สำหรับรูปแบบที่มีความคล้ายคลึงกัน ในวิธีการหาค่าสัมประสิทธิ์ ที่เรียกโดยทั่วไปว่า Mincer ถูกนำมาเป็นอัตราส่วนที่แสดงให้ผู้บริหารธุรกิจการศึกษาได้เห็นถึงผลตอบแทนที่ได้รับจากการบริหารธุรกิจการศึกษาเพื่อประกอบการพิจารณาตัดสินใจในการลงทุน ยังแสดงให้เห็นถึงระดับของผลตอบแทนที่บรรลุเป้าประสงค์ของการประกอบธุรกิจการศึกษา   
และยังสามารถวัดความเสี่ยงที่ส่งผลต่อการศึกษามีผลโดยตรงกับผู้เรียน ในการเลือกตัดสินใจเข้าเรียนต่อในระดับชั้นต่อไป การจัดการกับความเสี่ยงที่นักเรียนไม่เข้าศึกษาต่อนั้นจะต้องแสดงผลออกมาให้เห็นอย่างชัดเจน และต้องปราศจากความเสี่ยง ซึ่งโดยทั่วไปแล้ว ทัศนคติส่วนบุคคลจะไม่มีความเป็นกลางต่อความเสี่ยง ดังนั้น ความเสี่ยงที่มีส่วนเกี่ยวข้องกับระดับความสำเร็จทางการศึกษาที่แตกต่างกันและระดับของการจัดการเพื่อหลีกเลี่ยงความเสี่ยงของแต่ละบุคคลจะส่งผลต่อเป้าประสงค์ของทางผู้บริหารธุรกิจศึกษาที่ได้ตั้งไว้

Palacios-Huerta (2003)ได้คำนวณอัตราส่วน Sharpe ในการลงทุนในทุนมนุษย์ หรือ คน ซึ่งได้มีการกำหนดคาดการณ์ในการศึกษาต่อของในกลุ่มประชากรและระดับของการศึกษาที่มีความแตกต่างกันอัตราส่วน Sharpe ของการลงทุนคือ อัตราส่วนของผลตอบแทนที่คาดว่าจะได้รับต่อส่วนเบี่ยงเบนมาตรฐานของผลตอบแทน และเปรียบเทียบสิ่งเหล่านี้กับส่วนอัตราส่วน Sharpe ที่มีปรากฏอยู่ในตลาดการเงิน สำหรับกลุ่มประชากรที่ได้คัดเลือกมาศึกษานั้น ยังรวมถึงระดับการเข้าศึกษา อัตราส่วน Sharpe ผลปรากฏว่าทุนมนุษย์นั้นมีส่วนสำคัญมากกว่าที่มีอยู่ในตลาดการเงิน Comay, Melnik, & Pollatschek (1973)และ Heckman, Lochner & Todd (2008) ได้พิจารณาผลตอบแทนที่มีส่วนเกี่ยวข้องกับการศึกษา  
ถึงสาเหตุที่ทำให้ผลตอบแทนของธุรกิจศึกษาไม่เป็นเส้นตรงในปีต่าง ๆ การศึกษาที่มีการเปลี่ยนแปลง ในแต่ละปีนั้นเป็นเหตุที่ส่งผลโดยตรง ตลาดแรงงานและความสามารถกับเปลี่ยนแปลงของโลกต่อตลาดแรงงาน และความต้องการจึงทำให้ผู้เรียนหลายคน มีการปรับเปลี่ยนเส้นทางการเรียนเพื่อทำให้เขาไปสู่เส้นทางในสายอาชีพที่ผู้เรียนฝันได้อย่างสำเร็จ ด้วยวิธีการของการปรับเปลี่ยนสายการศึกษาหรือออกจากระบบไปทำงาน

Mincer เป็นพื้นฐานสำหรับการใช้วัดประเมินผลตอบแทนที่ไม่เป็นตัวเงิน ค่าของ Mincer หากมีผลตอบแทนที่ไม่ใช่  
ตัวเงินมักใช้เป็นการประเมินผลตอบแทนของรัฐบาล เช่น การสนับสนุนโอกาสทางการศึกษา ทุนที่รัฐบาลเป็นผู้มอบหมายให้   
ถ้าเป็นประเทศไทยสามารถเปรียบได้กับโครงการ เรียนฟรี 15 ปี ซึ่งรัฐบาล เป็นผู้สนับสนุนหลัก (ชัย สันกว๊าน และ พูนชัย   
ยาวิราช, 2557) ประเด็นนี้เอกชนบางโรงเรียนไม่ได้มีส่วนเกี่ยวข้อง Haveman & Wolfe (1984) ได้สรุปผลประโยชน์ส่วนตัว  
ที่ไม่เป็นตัวเงินไว้หลายส่วน เช่น ด้านสุขภาพของผู้เรียน สุขภาพของครอบครัว การเจริญพันธุ์ และการเพิ่มจำนวนของประชากร ซึ่งการที่ครอบครัวจะเพิ่มจำนวนสมาชิกให้เพิ่มขึ้นจะต้องมีความพร้อมหลายด้าน เศรษฐกิจ ความเป็นอยู่และ  
สุขภาวะทางร่างกายที่มีความสมบูรณ์แข็งแรง ความเพลิดเพลินในกิจกรรมอื่นก็นับว่าเป็นองค์ประกอบที่มีความสำคัญเกี่ยวข้องกับธุรกิจการศึกษาที่จะจำเป็นต้องจัดการให้มีประสิทธิภาพในการเลือกของประชาชนหรือผู้บริโภค อัตราการออม  
ที่เพิ่มสูงขึ้นต่อครัวเรือนและการเลือกปรับลดขนาดครอบครับของหนุ่มสาวยุคใหม่ เป็นการแต่งงานแต่ไม่เน้นการผลิตทายาทยังมีการทบทวนผลประโยชน์ที่ไม่ใช่ตัวเงินของสาธาราณะ เช่น การลดปัญหาอาชญากรรม ความเป็นน้ำหนึ่งใจเดียวกันของคนในสังคม การเข้ามาของเทคโนโลยี และบทบาทขององค์กรการกุศล ผลกระทบเชิงสาเหตุของการศึกษาต่อผลลัพธ์ที่มิใช่ตัวเงิน Lochner & Moretti (2004) พฤติกรรมด้านลบทางอาญาต่อคุณค่าทางสังคมของผลตอบแทนนี้ เท่ากับร้อยละ 14 – 26 ของผลตอบแทนที่ได้รับส่วนบุคคลสู่การเข้าศึกษา Moretti, Milligan, & Oreopoulos (2004) พบว่า การเมืองมีส่วนสำคัญ  
อย่างยิ่งต่อการศึกษา Dee (2004) การศึกษาทำให้ประชาชนสนใจออกไปใช้สิทธิ์ในการเลือกตั้ง เลือกนโยบายที่ประชาชน  
จะได้รับจากนักการเมือง เมื่อประชาชนได้รับการศึกษาที่ดีจะวิเคราะห์ถึงนโยบายที่นักการเมืองเสนอ และหาเสียงจากประชาชน ทั้งยังตระหนักรู้ถึงสิทธิเสรีภาพ และหน้าที่พลเมือง


Oreopoulos (2007) พบว่าการศึกษายังจะช่วยยกระดับฐานะทางการเงิน และตำแหน่งงานของประชน ให้พัฒนาไปสู่ความมั่นคง ยั่งยืนในการดำรงชีพ จากกลุ่มตัวอย่างประชาชนที่ได้รับการศึกษา ร้อยละ 15 มีสุขภาพจิตที่ดีไม่เป็นภาระของสังคม สามารถช่วยเหลือตัวเอง และมีงานทำเลี้ยงครอบครัวได้

แรงจูงใจ เป็นประเด็นที่มีความสำคัญเป็นลำดับต้น จากการประชุมสัมมนาจัดขึ้นที่ศูนย์การตลาดและองค์การมหาชนของมหาวิทยาลัยบริสตอล (CMPO) ในเดือนกันยายนปี 2010 ฉบับพิเศษของ Economics of Education Review กล่าวถึงประเด็นที่มีส่วนกระตุ้นในการกำหนดทิศทางปัจจุบันในดำเนินการทางด้านของธุรกิจการศึกษา ด้วยผลงานวิชาการและงานวิจัย เรื่องของแรงจูงใจ แรงบันดาลใจ ถือเป็นส่วนสำคัญอย่างยิ่ง ผู้บริหารธุรกิจการศึกษาจำเป็นที่จะต้องฟังเสียง  
รับฟังความต้องการ เพื่อจะได้จัดธุรกิจการศึกษาให้ตรงกับความต้องการของผู้เรียนเป็นส่วนสำคัญ ทั้งยังต้องมีแรงจูงใจในการดำเนินการบริหารธุรกิจสถานศึกษา อาจเน้นเป้าประสงค์เป็นตัวตั้ง เพื่อให้นำไปสู่ผลตอบแทนที่ต้องการเกิดความคุ้มค่า  
ทั้งหลักการบริหาร การบริการ และเศรษฐศาสตร์การศึกษา

การปฏิรูปการศึกษานับว่าเป็นเครื่องมือที่ใช่ในการจัดการกับลักษณะของปัจจัยภายนอกจากการศึกษา พบว่าแม้ว่าการดำเนินการดังกล่าวจะมองในมุมที่แตกต่างออกไปจากปัญหา เช่น การมุ่งเน้นที่แง่มุมเฉพาะของการกระจายการศึกษา Smutradontri & Gadavanij (2020). พบว่าประเพณีและวัฒนธรรมเป็นส่วนประกอบของการบริหารธุรกิจการศึกษา   
เพื่อให้เข้าถึงนักเรียนและประชากรได้ทุกกลุ่ม ซึ่งสามารถใช้ (IV ค่าความผันผวน) เพื่อเปิดเผยผลกระทบเชิงสาเหตุของการศึกษาต่อรายได้ประชากร จากข้อมูลในประเทศอังกฤษพบว่าผู้ที่เกิดในปี 1970 ถึง ปี 1975 หลังจากได้มีการหยุดเรียน  
มาเป็นเวลานาน อายุเฉลี่ยของการสำเร็จการศึกษาก็จะเพิ่มขึ้นประมาณหนึ่งปี ทำให้ส่งผลถึงการประกอบอาชีพและ  
เกิดการขาดรายได้ไป ผู้เรียนในระดับมัธยมศึกษาตอนปลายเมื่อเรียนจบ หลายคนอยากทำงานก่อนที่จะเข้าศึกษาต่อ  
ในระดับมหาวิทยาลัย เป็นวิธีการค้นพบสิ่งที่ตนเองชอบและ ความฝันของแต่ละคนมีแนวทางการดำเนินที่แตกต่างกัน   
บางคนอาจจะเข้าศึกษาต่อในระดับมหาวิทยาลัยทันที

นักเรียนที่เลือกเข้าทำงานก่อนที่จะเข้าศึกษาต่อในระดับมหาวิทยาลัย ค่าเฉลี่ยอายุ 17-19 ปี จะได้รับค่าแรง ค่าตอบแทนในการทำงานเป็นรายชั่วโมง ขึ้นอยู่กับความสามารถ กฎหมายแรงงานของแต่ละประเทศที่กำหนดไว้   
แต่หากศึกษาต่อในระดับมหาวิทยาลัย สามารถทำงานในช่วงเวลาหลังเลิกเรียนนับว่าส่วนนั้นเป็นรายได้เสริม จะสามารถ  
หารายได้มากกว่าการเรียนจบระดับมัธยมศึกษาตอนปลาย ค่าตอบแทนรายชั่วโมงจะสูงมากขึ้น ลักษณะรูปแบบการทำงาน   
การสามารถเลือกได้ตามความถนัดและความต้องการ

**อัตราการเกิดของเด็กไทย**



ภาพที่ 1 อัตราการเกิดของเด็กไทย

ศ.เกียรติคุณ ดร.ปราโมทย์ ประสาทกุล ที่ปรึกษาสถาบันวิจัยประชากรและสังคม มหาวิทยาลัยมหิดล กล่าวถึงเมื่อ   
50 ปีก่อน ประเทศไทยมีอัตราการเกิดของประชากรราวปีละประมาณ 1 ล้านคน โครงสร้างประชากรจะเป็นประชากรเยาว์วัย คือ สังคมที่มีประชากรเด็กจำนวนมาก ซึ่งสมัยนั้นมีเด็กที่ต่ำกว่า 15 ปี เกือบครึ่งหนึ่งของประชากรทั้งหมด หรือประมาณร้อยละ45 ส่วนการลดลงของการเกิดใหม่ของประชากรไทยว่า ตั้งแต่ปี 2527 อัตราการเกิดลดลงต่ำกว่า 1 ล้านคน และค่อย ๆ ลดลงมาเรื่อย ๆ จนปี 2562 มีเด็กเกิดใหม่ประมาณ 6 แสนคน ปี 2563 เหลือ 5.8 แสนคน และปี 2564 เหลือเพียง 5.4 แสนคนเท่านั้น ส่งผลให้โครงสร้างประชากรได้เปลี่ยนจากสังคมเยาว์วัย เป็นสังคมผู้สูงอายุโดยสมบูรณ์ โดยในปี 2565 นี้ ประเทศไทยมีประชากรเด็กเพียงร้อยละ 16-17 ของประชากรทั้งหมดผลตอบแทนระดับอุดมศึกษา นโยบายส่งเสริมการเกิดในประเทศไทย ควรเน้นส่งเสริมการเกิดที่มีคุณภาพ ส่วนเรื่องจำนวน ก็เป็นเรื่องสิทธิของบุคคล รัฐควรส่งเสริมให้กลุ่มที่พร้อมมีลูก   
คือ ในวัยทำงาน โดยรัฐต้องช่วยให้สามารถสร้างครอบครัวได้เร็วขึ้น เช่น การมีที่อยู่อาศัย เนื่องจากค่าใช้จ่ายแพงมากในการมีลูก   
อีกทั้งเรื่องระบบบการศึกษา รัฐก็ต้องมาดูแลเรื่องคุณภาพการศึกษาด้วยเช่นกัน พร้อมทั้งให้ความรู้หรือดักทางไม่ได้เกิด  
คุณแม่วัยใส หรือการมีลูกในกลุ่มที่ไม่พร้อม เช่น ในวัยรุ่นอายุต่ำกว่า 20 ปี (Souksathaphone Chanthamath, 2019)



ภาพที่ 2 จำนวนเกิดและตายของประเทศไทย พ.ศ.2480-2563

ศ.ดร.วิพรรณ ประจวบเหมาะ กล่าวทิ้งท้ายว่า รัฐต้องตระหนักว่าประเด็นสังคมสูงวัยเป็นประเด็นท้าทายของประเทศที่สำคัญ ที่ผ่านมาเรามีแผนนโยบายเยอะมาก แต่ก็ขึ้นอยู่กับความสนใจของรัฐบาลทั้งระดับชาติและท้องถิ่น เนื่องจากเรื่องสังคมสูงวัย จะต้องดำเนินให้การขับเคลื่อนตั้งแต่ระดับนโยบายจนถึงระดับปฏิบัติอย่างมีบูรณาการ เพราะฉะนั้น นโยบายที่สำคัญคือ เตรียมคนให้พร้อมตั้งแต่วัยเด็ก วัยทำงาน ให้กลายเป็นผู้สูงอายุที่มีคุณภาพในอนาคต ซึ่งเป็นเรื่องที่สำคัญมาก   
แต่เราเคลื่อนไปได้ช้า เพราะส่วนใหญ่เราจะมุ่งเน้นไปที่นโยบายการตามแก้ปัญหามากกว่า (ภาวิณี ศิริโรจน์, 2560)

ทั้งหมดนี้คือภาพรวมและการคาดการณ์ผลกระทบและสังคมในอนาคตของประเทศไทยจากการวิเคราะห์จากอัตราการเกิดของประชากรที่ลดน้อยลงในปี 2564 รัฐบาลจะมีแผนหรือนโยบายอะไรที่จะมาเตรียมรับมือกับสิ่งที่เกิดขึ้น

บทความของ (Walker & Zhu, 2011) พบว่าเรื่องของผลตอบแทนส่วนบุคคลเป็นสิ่งที่ผู้เรียนจะได้รับในการเข้ารับการศึกษา โดยเจาะลึกเพียงการศึกษาในระดับชั้นอุดมศึกษา ซึ่งมีการสำรวจถึงผลกระทบที่เพิ่มขึ้นของค่าธรรมเนียม  
ในผู้เรียนระดับอุดมศึกษาต่ออัตราผลตอบแทนภายในระดับการเข้ารับการศึกษาวุฒิการศึกษาปริญญาตรี เนื่องจากการเข้ารับการศึกษาในระดับที่สูงขึ้นจะส่งผลโดยตรงกับคุณภาพชีวิตที่ดีขึ้นของผู้ได้รับการศึกษา ในรูปแบบที่สามารถวัดได้ด้วยตัวเงิน   
และในรูปแบบที่ไม่สามารถวัดผลได้ด้วยตัวเงิน ปฏิเสธไม่ได้ว่าการแลกเปลี่ยนระหว่างค่าธรรมเนียมที่เพิ่มมากขึ้นกับโอกาส  
และคุณภาพชีวิตที่ดี มักจะเป็นผลตามมาเมื่อตัวผู้เรียนได้เข้าศึกษาในระดับอุดมศึกษา สภาพสังคมในยุคปัจจุบัน   
พบว่าการที่ผู้เรียนที่เข้าศึกษาต่อในระดับอุดมศึกษาและได้รับวุฒิการศึกษาปริญญาตรี ย่อมมีการเปลี่ยนแปลงไปในทางที่ดี ผู้เรียนบางคนยังมีการกู้เงินเรียน เพื่อโอกาสที่ดีขึ้น รัฐบาลจะได้รับภาษีในส่วนนี้ และนำกลับมาเพื่อพัฒนาองค์กร  
ทางการศึกษาให้มีคุณภาพที่ดีต่อไป

Terenius (2011) กล่าวว่าการมีส่วนร่วมของผู้ที่สำเร็จการศึกษามีเงินเพียงพอที่จะจ่ายภาษีให้กับทางรัฐบาล   
เพื่อนำเงินมาหมุนเวียนในการพัฒนาประเทศ เป็นรูปแบบของกลไกทางเศรษฐศาสตร์การศึกษา

Walker & Zhu (2011) พบว่ามีการควบคุมคุณภาพของการผลิต ผู้สำเร็จการศึกษาให้มีมาตรฐานที่ดีและ  
เป็นที่ต้องการของตลาดแรงงานในสังคมแล้วนั้นกลับพบว่ายังมีจุดสำคัญและเหตุผลที่สำคัญ มาจากชื่อเสียงและสาขาวิชาที่จบ  
ในธุรกิจการศึกษา ผู้ที่สำเร็จการศึกษาระดับปริญญาทางการแพทย์ เป็นที่ต้องการของตลาดแรงงานและชื่อเสียงของธุรกิจการศึกษาเป็นปัจจัยหลักในการรับบรรจุ แพทย์เข้าทำงาน ไม่เพียงเท่านั้น ความแตกต่างระหว่างเพศก็เป็นเหตุผล   
สำหรับการเลือกบรรจุแพทย์ในพื้นที่ต่าง ๆ ปัจจัยเหล่านี้เป็นสิ่งที่นำเอามาคาดการณ์ได้สำหรับนักเศรษฐศาสตร์การศึกษา ล้วนเป็นอุปสงค์และอุปทาน ทั้งนั้นการคาดการณ์ด้วยข้อมูลและผลการวิจัย มักเป็นสิ่งที่เชื่อถือและเป็นหลักสำคัญ  
สำหรับข้อมูลที่ส่งมอบให้กับผู้บริหารธุรกิจการศึกษา

Dickson & Smith (2011) ได้สำรวจถึงผู้ที่สำเร็จการศึกษาไปจากธุรกิจการศึกษาทั้งในระดับอุดมศึกษา คือ ปริญญาตรี กลับคืนสู่ธุรกิจการศึกษาในรูปแบบวิธีต่าง ๆ เช่น การมอบทุนการศึกษา ให้กับผู้ที่กำลังศึกษาในปัจจุบัน การส่งเสริมแรงงาน โดยรับเข้าทำงานในองค์กรของเขาทันทีหากมาจากธุรกิจการศึกษาเดียวกัน การมอบโอกาสในการเข้าศึกษาดูงานจาก  
สถานที่จริงก่อนสำเร็จการศึกษา และสุดท้ายสิ่งสำคัญคือการส่งต่อประสบการณ์ถ่ายทอดองค์ความรู้จากรุ่นสู่รุ่นได้อย่างสนิทใจ ทั้งนี้ยังมีการจัดตั้งสมาคมศิษย์เก่า เน้นการทำกิจกรรมเพื่อช่วยเหลือ ระดมทุนทรัพยากร ทั้งรูปแบบที่เป็นตัวเงิน แรงงาน คน และอุปกรณ์ต่าง ๆ มาช่วยดำรงไว้และตอบสนองกับความต้องการในธุรกิจการศึกษาต่อไป สิ่งเหล่านี้ล้วนแล้วเป็นส่วนสำคัญที่จะทำให้ธุรกิจการศึกษาสามารถดำรงและคงอยู่ได้อย่างยาวนาน เป็นวงล้อวัฏจักรของธุรกิจการศึกษา ที่ผู้บริหารธุรกิจการศึกษาสามารถทำให้เกิดขึ้นได้ ทั้งยังจะช่วยแบ่งเบาหน้าที่และเม็ดเงินในการลงทุนผลตอบแทนจะได้รับครบถ้วนทุกฝ่าย

Delaney (2011) พบว่าการเข้ารับการศึกษาต่อในระดับอุดมศึกษาปริญญาตรี ทำให้ผู้เรียนมีองค์ความรู้  
มีทักษะในการดำรงชีวิต และสามารถแก้ไขปัญหาต่าง ๆ ได้เป็นอย่างดี ได้มีการรวบรวมปัญหาไว้ดัง นี้ 1) ความเหลื่อมล้ำ  
ทางสังคม เป็นสิ่งที่หลายประเทศพบเจอ และยากที่เข้าใจวิธีการและแนวทางในการรับมือกับปัญหานี้ หากผู้เรียนที่สำเร็จการศึกษาระดับอุดมศึกษาปริญญา จะช่วยลดช่องว่างของสังคมได้เป็นอีกนึงแนวทางการแก้ปัญหาของทางภาครัฐโดยมี  
แนวร่วมอย่างธุรกิจการศึกษาเอกชน เขามามีส่วนร่วมและบทบาทที่สำคัญนี้ 2) ค่าครองชีพ ซึ่งแน่นอนว่าผู้ทำสำเร็จการศึกษาระดับอุดมศึกษาปริญญาตรีจะได้รับผลตอบแทนจากการทำงานที่สูงกว่าอย่างเห็นได้ชัด ทั้งยังจะต้องมีการเสียภาษีที่สูงกว่าการเสียภาษีนั้นเป็นฟันเฟืองหนึ่งที่มีความสำคัญต่อการพัฒนาการศึกษาระดับประเทศชาติ 3) โอกาสทางสังคม เป็นอีกเหตุที่มีความสำคัญไม่แพ้กับผลตอบแทนที่วัดเป็นตัวเงินหรือค่าแรงต่าง ๆ การศึกษาในธุรกิจการศึกษาที่ได้รับมาตราฐานมีคุณภาพเป็นที่ยอมรับระดับสากล จะทำให้ผู้เรียนได้พบกับสังคมเพื่อนที่ดี มีช่องทางและโอกาสที่สามารถทำให้ติดต่อหรือเข้าทำงานได้โดยใช้มิตรไมตรี หรือ Connection เป็นเครือข่ายใยแมงมุม ที่สำคัญปฏิเสธไม่ได้เลยว่า ช่วงเวลาที่เราเข้าศึกษาอยู่ในธุรกิจการศึกษานั้น เราจะไม่มองหาเพื่อนสนิท หรือคนรู้ใจเพื่อให้เราได้มีสังคมเล็ก ๆ ภายในช่วงเวลาของการศึกษา ควบคู่ไปกับ  
การเรียนรู้ทัศนคติอุปนิสัยใจคอของเพื่อร่วมชั้นเรียนของเรา 4) ความคาดหวัง การศึกษาที่หลายคนยอมลงทุนเข้าเรียนต่อ  
ในระดับอุดมศึกษาปริญญาตรี ย่อมมาพร้อมกันการความหวังที่สูงมากยิ่งขึ้น ทั้งในเรื่องของโอกาศในการทำงาน   
เรื่องของความเป็นอยู่ในชีวิตที่ดีมากยิ่งขึ้น คุณภาพชีวิตที่ผู้เรียนต้องแลกมาด้วยการเข้าศึกษาต่อและเมื่อจบการศึกษา   
ผู้เรียนหลายคนได้รับผลตอบแทนที่ตนเองต้องการได้อย่างครบถ้วน แต่จะมีผู้เรียนส่วนน้อยอาจผิดคาดและเสียหลักไปได้  
อาจเพราะเหตุผลและปัจจัยอื่นเป็นสิ่งส่งเสริม


Clark (2011) กล่าวว่าระบบการศึกษาอาจเสริมแรงจูงใจเป็นทางเลือกสำหรับผลการเรียนของผู้เรียน ซึ่งสามารถพิจารณาได้จากนโยบายที่อยู่ภายใต้การกำกับของรัฐบาล และ ภายใต้ ธุรกิจการศึกษาเอกชน รวมทั้งการสำเร็จการศึกษาจะต้องได้รับใบประกาศนียบัตรเพื่อเป็นการการันตรีถึง คุณวุฒิทางการศึกษาที่สำเร็จ ประกาศนียบัตรระดับมัธยมศึกษาสำหรับผู้เรียนที่ผ่านการทดสอบในบางรัฐของประเทศสหรัฐอเมริกา ผู้เรียนจำเป็นอย่างยิ่งที่จะต้องผ่านการทดสอบด้วยข้อสอบจึงจะได้รับใบประกาศนียบัตร การทดสอบเหล่านี้เป็นอุปสรรคขัดขวางผู้เรียนบางคนทำให้ไม่สำเร็จการศึกษา  
และทำให้ผู้เรียนบางคนยุติการศึกษากลางคัน ในบทความของ Clark (2011) ยังมีการกล่าวถึงรัฐฟลอริดา ว่าเป็นรัฐที่มีจุดยืน  
ทางการสำเร็จการศึกษาที่มีความแตกต่างจากรัฐอื่น ใช้รูปแบบและวิธีการที่จะมาซึ่งใบประกาศนียบัตร โดยใช้ทักษะด้านอื่นเป็นองค์ประกอบร่วมสำหรับการขอยื่นสำเร็จการศึกษา รัฐฟลอริดา แสดงตัวเลือกอื่นและเป็นแนวทางให้กับหลายรัฐ  
ในประเทศสหรัฐอเมริกาว่าควรมีรูปแบบและวิธีการวัดประเมินผลที่แตกต่างกันระหว่างนักเรียน

Brodzicki (2011) กล่าวว่าแรงงานจากผู้ที่สำเร็จการศึกษาในถิ่นกำเนิดมันจะได้รับค่าตอบแทนที่สูงกว่าผู้ที่สำเร็จการศึกษานอกถิ่นที่อยู่อาศัย ในทางกลับกันหากผู้ที่สำเร็จการศึกษานอกถิ่นที่อยู่อาศัยจะได้รับผลตอบแทนที่เพิ่มมากขึ้น   
จะต้องเป็นกลุ่ม อาชีพที่มีความต้องการของประเทศนั้น เช่น แพทย์ นักเชี่ยวชาญทางเทคโนโลยี นักคณิตศาสตร์ นักเศรษฐศาสตร์  
การเงิน รวมถึงนักวิจัย การศึกษายังพบว่า ช่วงอายุย่อมมีผลต่อการได้รับค่าตอบแทนที่สูงในบางอาชีพ และในทางกลับกัน  
คนที่อายุมากกว่าจะได้รับค่าตอบแทนที่น้อยกว่า เป็นเพียงบางอาชีพเท่านั้น ไม่ได้รวมถึงอาชีพที่ต้องใช้ประสบการณ์ในการทำงาน  
ถ่ายทอดไปสู่คนรุ่นใหม่ หรือเทคนิคการทำงานต่าง ๆ ดังนั้น การจัดทำธุรกิจการศึกษาจะต้องดำเนินการวางแผนและคำนึงถึงเหตุผลส่วนนี้เป็นองค์ประกอบ

**การจัดการทรัพยากรที่มีความสำคัญต่อธุรกิจการศึกษา**

“Worren G Bennis” (Bennis & Townsend, 1989) ชี้ให้เห็นว่าประเทศที่มีการพัฒนาด้านการศึกษา ระบบการสื่อสารเจริญก้าวหน้า เทคโนโลยีการผลิต และการเปลี่ยนแปลงนโยบายทางการเมืองบ่อย ประชาชนได้มีส่วนร่วม  
การเป็นประชาธิปไตยมากขึ้น ขนาดขององค์การและความต้องการของผู้บริหารหรือสมาชิกในองค์การเพิ่มจำนวนมากขึ้น   
ระบบการบริหารแบบเดิมเมื่อ 20 ปี ที่ผ่านมาไม่สามารถทำให้ทุกหน่วยขององค์การเจริญเติบโตได้ ผู้บริหารจึงควรมีการพัฒนาทรัพยากรทางการจัดการองค์การอย่างต่อเนื่องและสม่ำเสมอ โดยอาศัยหลักการดังนี้ 1) กำหนดเป้าหมาย (Goal Satin)   
ควรมีการประชุม อภิปราย เพื่อกำหนดนโยบายร่วมกันทั้งฝ่ายผู้บริหารและสมาชิกในองค์การอย่างชัดเจน และตรงไปตรงมา   
2) ความเข้าใจในสถานการณ์ (Understand Relations) ต้องอาศัยความเข้าใจร่วมกัน เพราะความต้องการของบุคคล  
จะเป็นตัวอิทธิพลอย่างยิ่งต่อพฤติกรรมการทำงาน 3) การปรับปรุงสัมพันธภาพ (Improving Relations) การมีสัมพันธภาพ  
ที่ดีต่อกันในองค์การถือเป็นผลพลอยได้ขององค์การ แต่ไม่ว่าคนในองค์การจะมีสัมพันธภาพที่ดีต่อกันหรือไม่ก็ตาม ควรได้รับการเปิดเผย เพื่อให้ต่างฝ่ายได้รู้ถึงปัญหา เมื่อรู้ถึงปัญหาทุกคนจะพยายามปรับตัวเข้าหากันและตั้งใจทำงานมากขึ้น   
4) ให้ทุกคนเข้ามามีส่วนร่วมในการดำเนินการ การแก้ปัญหา การตัดสินใจ การให้ความสนับสนุนและความร่วมมือควรคำนึงถึงการเปลี่ยนแปลง การแก้ปัญหา ระบบการทำงานของมนุษย์ขึ้นอยู่กับดุลภาพของงาน (Balance of force) ภายในระบบของหน่วยงานนั้น ๆ

แนวยุทธศาสตร์การพัฒนาองค์กร (Linking) ความสามารถในการโน้มน้าวคนในหน่วยงานให้มีความเข้าใจที่ดีต่อกัน ซึ่งแนวยุทธศาสตร์การพัฒนาองค์กร คือ ความสามารถในการโน้มน้าวคนในหน่วยงานให้มีความเข้าใจที่ดีต่อกันมากที่สุด



ภาพที่ 3 แนวคิดทฤษฎีการบริหารจัดการ

ความรู้เชิงเทคนิคเฉพาะทาง (Technical Skills) ในแต่ละหน้าที่การงานผู้บริหารธุรกิจการศึกษาต้องสามารถเข้าใจงานที่ผู้ใต้บังคับบัญชาทำได้ เช่น หากอยากจะคุมทีมครูผู้สอนก็ต้องเน้นการถ่ายทอดความรู้ไปยังผู้เรียน หากอยากจะคุมทีมผู้พัฒนาระบบการจัดการเรียนการสอนด้วยคอมพิวเตอร์ก็ต้องมีความรู้มาก่อน ความรู้ส่วนนี้จะทำให้ผู้บริหารธุรกิจการศึกษาสามารถช่วยเหลือในการทำงานของบุคคลากรได้ และ ทำให้สามารถประเมินคุณภาพและระยะเวลาในการทำงานได้

ความรู้เชิงภาพรวม (Conceptual Skills) ความสามารถในการมองภาพรวม (Big Picture) ทำให้สามารถแก้ไขปัญหาในมุมมองที่คนทั่วไปมองไม่เห็น หลายคนเรียกสิ่งนี้ว่าความคิดสร้างสรรค์ บางคนอาจจะบอกว่าเป็นทักษะในการถาม  
และแก้ปัญหาให้ตรงจุด หากพนักงานทั่วไปมีหน้าที่ทำงานประจำ ผู้บริหารธุรกิจการศึกษาก็คือคนที่มองภาพรวมของงานประจำออกและสามารถช่วยพัฒนากระบวนการหรือสร้างเป้าหมายทิศทางได้

ด้านความสัมพันธ์ระหว่างบุคคล (Interpersonal Skills) การร่วมงานกับผู้อื่นร่วมงานกับบุคคลภายนอกและทักษะ  
ในการคุมทีม ซึ่งทีมแต่ละทีม องค์กรแต่ละองค์กร อาจใช้วิธีการบริหารที่แตกต่างกัน ผู้บริหารธุรกิจการศึกษาที่ดีอาจเป็นคนที่ทำงานกับคนได้หลากหลาย หรือถูกออกแบบมาเพื่อทำงานกับองค์กรแบบนี้เฉพาะทางเลยก็ได้

**บทสรุป**

Oreopoulos & Salvanes (2011) ให้ความสำคัญและน้ำหนักที่มากขึ้นในเรื่องของความคาดหวังด้านรายได้  
ของผู้ที่สำเร็จการศึกษา รองลงมาเป็นประเด็นของแรงจูงใจในการสำเร็จการศึกษานั้นคือ ใบประกาศนียบัตรสำหรับการ  
สำเร็จระดับอุดมศึกษาและระดับปริญญาตรี ทั้งยังมีข้อโต้แย้งจากนักการศึกษาหลายท่านว่า อาจมีส่วนที่สำคัญตามมาอีก   
นั้นคือ เศรษฐศาสตร์การศึกษา แต่ยังหาข้อสรุปในการวิจัยไม่เพียงพอต่อการนำเสนอประเด็นนี้ ในแง่ของงานวิจัยตระหนักว่า  
การศึกษานั้นสามารถกำหนดผลลัพธ์ที่สำคัญของชีวิตได้ ยกตัวอย่างเช่น อาชีพ สถานะครอบครัว ความสัมพันธ์ และอื่น ๆ   
ทั้งยังช่วยเสริมสร้างกำลังใจและความภาคภูมิใจในตัวเอง ให้ตระหนักถึงอนาคตของตนเองเป็นสิ่งที่สำคัญ เมื่อสำเร็จการศึกษาในธุรกิจการศึกษา เป้าหมายคือ ผู้สำเร็จการศึกษาจะได้รับผลลัพธ์ในการประกอบวิชาชีพดำรงชีพและคืนกำไรสู่สังคม   
เพื่อนำกลับมาพัฒนาประเทศชาติให้เป็นเหมือนวงล้อที่หมุนเวียนเป็นระบบไปอย่างต่อเนื่อง การทำให้กระบวนการศึกษา  
เกิดความยั่งยืนนั้นล้วนเป็นสิทธิพลเมืองแห่งประชาธิปไตย วิญญูชนของประเทศที่เจริญแล้วทางด้านของ เศรษฐกิจ การเมือง การศึกษา สังคม และการปกครอง

จุดเน้นของเศรษฐศาสตร์การศึกษามุ่งเน้นผลลัพธ์เชิงสาเหตุโดยจะต้องมีเหตุผลของการคาดการณ์การเกิดและเงื่อนไขต่าง ๆ อย่างไรก็ตาม การประมาณการณ์ของผลตอบแทนทางเศรษฐศาสตร์การศึกษาจะเน้นไปที่  
การประมาณค่าแบบจุด และอธิบายค่าแบบจุดว่าสิ่งนั้นคืออะไร รูปแบบ IV/LATE (Individual Values) นั้นมักจะเป็นสิ่งที่กระทำกันในอดีต ส่วนปัจจุบันและอนาคตนั้นสิ่งที่เคยทำมามักเป็นประสบการณ์ที่ดีเสมอ ยุคของความเป็นหลักสากลมุ่งเน้นไปที่ธุรกิจการศึกษานโยบาย การตลาด แรงจูงใจ ประชากร ท้องถิ่น และเทคโนโลยี ความต้องการของผู้เรียน  
เป็นส่วนสำคัญ ในการจัดการศึกษาในธุรกิจการศึกษาให้ออกมาเพื่อตอบสนองความต้องการในแต่ละประเทศ ในแต่ละท้องถิ่นและภูมิภาค การตรวจสอบส่วนต่าง ๆ ของการศึกษา/การจ่ายค่าจ้าง การกลับไปสู่คุณสมบัติเฉพาะ แรงจูงใจของผู้เรียน  
ที่มีผลการเรียนระดับสูงและระดับลดลงมา การทำความเข้าใจกับความคาดหวังของค่าจ้างอาจจะพอ ๆ กับการทำความเข้าใจ  
การกระจายแรงงานสุดท้าย การตอบสนองนโยบายแบบเดิม ๆ การทุ่มเม็ดเงินในประเด็นสำคัญ ส่วนใหญ่ไม่ประสบความสำเร็จ  
ในการจัดการกับการรูปแบบที่ไม่คล่องตัว นโยบายของรัฐบาลและของธุรกิจการศึกษาเป็นส่วนที่สำคัญที่ส่งผลตอบแทน  
เช่น การลดความเหลื่อมล้ำ การรับทุน การเรียนฟรี ซึ่งบ่งชี้ว่าความเข้าใจที่ละเอียดยิ่งขึ้นของผลตอบแทนทางเศรษฐศาสตร์การศึกษามีส่วนรวมถึงผลประโยชน์ภายนอกที่กว้างขึ้นอาจมีความสำคัญ

การพัฒนารากฐานของทฤษฎีและระเบียบวิธีการดำเนินการ นับว่าเป็นการถอดบทเรียนจากประสบการณ์ในอดีต  
สู่ปัจจุบัน ทุนมนุษย์ในงานของ Heckman มักมีบทบาทที่เพิ่มขึ้นของความเสี่ยงในการสร้างแบบจำลองทางเลือกและผลลัพธ์ทางธุรกิจการศึกษา ซึ่งมีความหมายเชิงนโยบายที่สำคัญจะต้องพิจารณาให้ละเอียดยิ่งขึ้น ตัวอย่างเช่น การเกิดความเสี่ยง  
ในผลตอบแทนของธุรกิจการศึกษามีเหตุผลที่น่าสนใจที่ผู้บริหารธุรกิจการศึกษาควรรับมือสำหรับ การแทรกแซงของรัฐบาล  
ในตลาดการศึกษา หากผู้เรียนเลือกสำเร็จการศึกษาระดับการศึกษาที่ต่ำกว่าระดับที่เหมาะสมทางสังคม เนื่องจากการหลีกเลี่ยงความเสี่ยงในระดับอุดมศึกษาและระดับปริญญาตรี รัฐบาลควรมีการอุดหนุนค่าใช้จ่ายด้านการศึกษาส่วนบุคคล  
ในขั้นต้น จะเรียกร้องกลับคืนผ่านการเก็บภาษีตลาดแรงงานที่ก้าวหน้าในอนาคต อาจเพิ่มระดับการศึกษาของสังคมได้   
โดยการกระจายความเสี่ยงส่วนบุคคลของการลงทุนด้านธุรกิจการศึกษา โดยแนวคิดผลตอบแทนตลอดจนวิธีการประมาณค่า พิจารณาได้จากนโยบายทางการศึกษาของแต่ละประเทศ

ผู้บริหารธุรกิจการศึกษาสามารถค้นคว้าแหล่งข้อมูลที่ถูกต้องเป็นที่ยอมรับระดับสากลซึ่งมีความจำเป็นต้องเชื่อมโยงแหล่งข้อมูล การบริหาร และการวิจัย รวมถึงต้องมีการสร้างสัมพันธ์ที่ดีต่อหน่วยงานภาครัฐระดับชาติ ซึ่งผู้บริหารธุรกิจการศึกษาต้องทำสิ่งเหล่านี้อย่างแน่นอน จำเป็นต้องสร้างบทบาทการมีส่วนร่วมของคนในสังคมชุมชน ท้องถิ่น เพื่อให้ได้รับการพัฒนาธุรกิจการศึกษาได้อย่างสมบูรณ์แบบเป็นรูปธรรมมากขึ้น โดยเป็นการเชื่อมโยงระหว่างธุรกิจการศึกษากับชุมชนท้องถิ่น   
การบริหารงานนั้นควรนำศาสตร์ของจิตวิทยา มาปรับใช้เป็นแกนหลักในการบริหารคนให้เขาได้รับในสิ่งที่ตัวเองตั้งใจ  
และต้องการสูงสุด ร่วมทั้งบริหารความขัดแย้ง หัวใจหลักสำคัญผู้บริหารธุรกิจการศึกษาจะต้องเข้าใจนั้นคือ การบริหารคน  
การบริหารงาน หากบริหารงานไม่ได้ใจคนก็ขัดแย้งต่อผลตอบแทนที่องค์กรพึงจะได้รับ ประเด็นต่าง ๆ ที่คาดว่าผู้บริหารธุรกิจการศึกษาพึงจะต้องรู้ด้านเศรษฐศาสตร์การศึกษา/แรงงาน หวังเป็นอย่างยิ่งว่าปัญหาต่าง ๆ เหล่านี้จะถูกนำไปสู่การอภิปรายแนวทางการแก้ไขในต่อไป

**เอกสารอ้างอิง**

ชัย สันกว๊าน และ พูนชัย ยาวิราช. (2557). ยุทธศาสตร์การบริหารจัดการโรงเรียนขนาดเล็กในอนาคต (พ.ศ. 2556-2565) สังกัดสำนักงานคณะกรรมการการศึกษาขั้นพื้นฐาน เขตภาคเหนือตอนบน. *วารสารราชพฤกษ์, 12*(2), 45-53.

พระราชบัญญัติงบประมาณรายจ่ายประจำปี. (2561). *ราชกิจจานุเบกษา.* (เล่ม 135 อตนที่ 71ก, น. 1-177)

ภาวิณี ศิริโรจน์. (2560). *ศึกษาและพัฒนาชุดอดิเรกศิลปหัตถกรรม เพื่อส่งเสริมสุขภาพผู้สูงอายุ.* การประชุมวิชาการมหาวิทยาลัยเทคโนโลยีราชมงคล ครั้งที่ 9 "ราชมงคลสร้างสรรค์นวัตกรรมที่ยั่งยืนสู่ประเทศไทย 4.0". (น. 234-244).

Acemoglu, D., & Angrist, J. D. (2001). Consequences of employment protection? The case of the Americans with Disabilities Act. *Journal of Political Economy, 109*(5), 915-957.

Ashenfelter, O., Harmon, C., & Oosterbeek, H. (1999). A review of estimates of the schooling/earnings relationship, with tests for publication bias. *Labour economics, 6*(4), 453-470.

Becker, G. S. (1962). Investment in human capital: A theoretical analysis. Journal of political economy, 70(5, Part 2), 9-49.

Bennis, W. G., & Townsend, R. (1989). *On becoming a leader* (Vol. 36). Reading, MA: Addison-Wesley.

Brodzicki, T. (2011). *Augmented Solow Model with Mincerian Schooling and Infrastructure Externalities*   
(No. 1101). The Univeristy of Gdansk, Faculty of Economics, Economics of European Integration Division.

Card, D. (1999). The causal effect of education on earnings. *Handbook of labor economics, 3*, 1801-1863.

Comay, Y., Melnik, A., & Pollatschek, M. A. (1973). The Option Value of Education and the Optimal Path for Investment in Human Capital. *International Economic Review, 14*(2), 421–435.

De la Fuente, A., & Ciccone, A. (2003). *Human capital in a global and knowledge-based economy*   
(Vol. 918). Luxembourg: Office for Official Publications of the European Communities.

Dee, T. S. (2004). Are there returns to civic engagement? *Journal of Public Economics, 88*, 1697-1720.

Delaney, L., Harmon, C., & Redmond, C. (2011). Parental Education, Grade Attainment and Earnings Expectations: Evidence from University Students. *Economics of Education Review, 30*(6),   
1136-1152

Dickson, M., & Smith, S. (2011). What determines the return to education: an extra year or a hurdle cleared? *Economics of education review, 30*(6), 1167-1176.

Drucker, P. F. (2020). *The essential drucker*. Routledge.

Foster, J. B., Clark, B., & York, R. (2011). *The ecological rift: Capitalism’s war on the earth*. NY: NYU Press.

Harmon, C., Oosterbeek, H., & Walker, I. (2003). The returns to education: Microeconomics. *Journal of economic surveys, 17*(2), 115-156.

Haveman, R. H. & Wolfe, B. L. (1984). Schooling and economic well-being: The role of nonmarket effects. *The Journal of Human Resources, 19*(3), 377-407.

Heckman, D. S., Geiser, D. M., Eidell, B. R., Stauffer, R. L., Kardos, N. L., & Hedges, S. B. (2001). Molecular evidence for the early colonization of land by fungi and plants. *science, 293*(5532), 1129-1133.

Heckman, J. J., & Urzua, S. (2010). Comparing IV with structural models: What simple IV can and cannot identify. *Journal of Econometrics, 156*(1), 27-37.

Heckman, J. J., & Vytlacil, E. (2005). Structural equations, treatment effects, and econometric policy evaluation 1. *Econometrica, 73*(3), 669-738.

Heckman, J. J., Lochner, L. J., & Todd, P. E. (2006). Earnings functions, rates of return and treatment effects: The Mincer equation and beyond. *Handbook of the Economics of Education, 1*, 307-458.

Heckman, J. J., Lochner, L. J., & Todd, P. E. (2008). Earnings functions and rates of return. *Journal of human capital, 2*(1), 1-31.

Lochner, L., & Moretti, E. (2004). The effect of education on crime: Evidence from prison inmates, arrests, and self-reports. *American economic review, 94*(1), 155-189.

Moretti, E., Milligan, K., & Oreopoulos, P. (2004). Does education improve citizenship? Evidence from the US and the UK. *Journal of Public Economics, 88*(9-10), 1667-1695.

Oreopoulos, P. (2007). Would more compulsory schooling help disadvantaged youth? Evidence from recent changes to school-leaving laws. In Gruber, J. (Ed.). (2009). *The problems of disadvantaged youth: An economic perspective*. University of Chicago Press.

Oreopoulos, P., & Salvanes, K. G. (2011). Priceless: The Nonpecuniary Benefits of Schooling. *Journal of Economic Perspectives, 25*(1), 159-84.

Palacios-Huerta, I. (2003). Time-Inconsistent Preferences in Adam Smith and David Hume. *History of Political Economy 35*(2), 241-268.

Smutradontri, P., Gadavanij, S. (2020). Fandom and identity construction: an analysis of Thai fans’ engagement with Twitter. *Humanit Soc Sci Commun 7*, 177

Souksathaphone Chanthamath. (2019). *Behavioral Intervention for HIV/AIDS Prevention Program among Students in Khammouane Technical-Vocational College, Lao People’s Democratic Republic*. (Master's Thesis). Mahasarakham University.

Sperling, R. A., Aisen, P. S., Beckett, L. A., Bennett, D. A., Craft, S., Fagan, A. M., ... & Phelps, C. H. (2011). Toward defining the preclinical stages of Alzheimer’s disease: Recommendations from the National Institute on Aging-Alzheimer's Association workgroups on diagnostic guidelines for Alzheimer's disease. *Alzheimer's & dementia, 7*(3), 280-292.

Terenius, O., Papanicolaou, A., Garbutt, J. S., Eleftherianos, I., Huvenne, H., Kanginakudru, S., ... & Smagghe, G. (2011). RNA interference in Lepidoptera: an overview of successful and unsuccessful studies and implications for experimental design. *Journal of insect physiology, 57*(2), 231-245.

Walker, I., & Zhu, Y. (2011). Differences by degree: Evidence of the net financial rates of return to undergraduate study for England and Wales. *Economics of Education Review, 30*(6), 1177-1186.